Hvordan hjælper du bedst, når en omkring dig har fået demens?

* Vil du blive klogere på, hvad demens er?
* Vil du kende de 10 tegn på begyndende demens?
* Vil du have inspiration til, hvordan du bedst håndterer de udfordringer, der kan komme, når en omkring dig har demens?

Så kom med, når demenskoordinator Maj-Britt Joost fra Gentofte Kommune fortæller om demenssymptomer, og hvad man kan gøre for at støtte et familiemedlem eller en bekendt, der har fået en demenssygdom. Der vil være mulighed for at stille spørgsmål.

Oplægget er for seniorer i SIF og foregår:

Onsdag den 26 september 2018 kl. 13.45

**Vidste du?**

Demens er en tilstand, som blandt andet viser sig ved svækkelse af hukommelsen og andre kognitive funktioner som følge af en sygdom i hjernen.

Der findes ca. 200 demenssygdomme. En af de mest almindelige er Alzheimers sygdom.

Man regner med, at omkring 15.000 danskere rammes af demens hvert år.

Gentofte Kommune arbejder målrettet på at skabe et samfund og nogle institutioner, som er inkluderende og tryghedsskabende for demensramte og deres pårørende. Det skal være muligt at leve et meningsfyldt og værdigt liv til trods for, at man har en demenssygdom helt tæt inde på livet.